সাতসকালে বোমাতঙ্ক উপরাষ্ট্রপতির বাসভবনে, চলছে তদন্ত

ওয়েব ডেস্ক: সাতসকালে বোমাতঙ্ক ছড়াল উপরাষ্ট্রপতি (Vice President) সিপি রাধাকৃষ্ণনের (CP Radhakrishnan) বাড়িতে। জানা গিয়েছে, উপরাষ্ট্রপতির চেন্নাইয়ের বাসভবনে বোমা রাখা রয়েছে বলে খবর। এই খবর ছড়িয়ে পড়তেই গোটা এলাকাজুড়ে ব্যাপক চাঞ্চল্য ছড়িয়ে পড়ে। সঙ্গে সঙ্গে রাধাকৃষ্ণনের বাড়িতে পৌঁছে যায় পুলিশ এবং বম্ব স্কোয়াডের সদস্যরা। শুরু হয় তল্লাশি। তবে তল্লাশির পর পুলিশের তরফে জানানো হয়, উপরাষ্ট্রপতির বাসভবনে কোনও বিস্ফোরক নেই।

জানা গিয়েছে, শুক্রবার রাজ্য পুলিশের ডিজি-র দফতরে একটি ইমেল আসে। সেই ইমেলে স্পষ্ট ভাষায় লেখা ছিল, উপরাষ্ট্রপতির বাড়িতে বোমা হামলার বিষয়টি। হুমকিবার্তা পাওয়ার পরেই তৎপর হয় পুলিশ। রাধাকৃষ্ণনের বাড়িতে পৌঁছোয় পুলিশের একটি দল। খবর দেওয়া হয় বম্ব স্কোয়াডকেও। পুলিশের অনুমান, আতঙ্ক সৃষ্টি করার উদ্দেশে ভুয়ো বোমা হামলার বিষয় ছড়ানো হয়েছিল। ঘটনার তদন্ত শুরু করেছে।